Lav et referat af nedenstående tekst:

Tekst:
For de morgenfriske som lidt over klokken 7.00 torsdag morgen var ude af fjerene, åbenbarede der sig en meget smuk solopgang over dele af landet. Over især den nordøstlige del af Jylland samt over dele af Fyn, blev skyerne oplyst nedefra af den opadstigende morgensol. Det udmøntede sig i særdeles smukke scenerier med lyserøde og rosa nuancer. Smuk morgen giver gråvejr Hvis man håber på, at den smukke morgen giver anledning til en ligeså smuk eftermiddag,  må man desværre tro om igen. Skyerne, som blev oplyst af den lavtstående sol torsdag morgen, skyldes nemlig tilstedeværelsen af en varmfront, som langsomt - men sikkert - bevæger sig ind over Danmark fra vest. Det vil give hele landet gråvejr i dagens løb, og i perioder vil der også komme lidt regn. En del af nedbøren vil falde som regulær finregn med nedsat sigtbarhed - og nok til at vinduesviskerne skal i brug på bilen. Når varmfronten i aftenens løb har passeret landet, kan vi se frem til en fredag og lørdag som over den sydøstlige del af landet kan blive med solskin og op til 17-18 graders varme.

Referat:
Men det flotte skue varsler gråvejr med lidt regn af og til.